Մինչ այժմ ԱՄՆ-ը մի քանի փուլերով իր հակահրթիռային համակարգերը տեղակայել է Եվրոպայում: 2007 թ.-ին ԱՄՆ Չեխիայում տեղակայել է X-Band ռադարները և Լեհաստանում հակահրթիռային պաշտպանության համակարգերը: ԱՄՆ-ի այս քայլը հանգեց Վաշինգտոն-Մոսկվա հարաբերությունների սրմանը: Բարաք Օբամայի նախագահության օրօք ԱՄՆ շարունակեց Եվրոպայում հակահրթիռային համակարգերի տեղակայման գործընթացը, որի համաձայն նախատեսված էր մինչև 2020 թ.-ը չորս փուլում հակահրթիռային պաշտպանական համակագեր տեղակայել Եվրոպայի հարավային և արևելյան տարածքներում: Իսկ այնուհետև ծրագիրը որոշ փոփոխությունների ենթարկվելուց հետո որոշվեց մինչև 2018 թ.-ը հակահրթիռային համակարգերը տեղակայել Թուրքիայում, Ռումինիայում և Լեհաստանում: Ներկայումս Թուրքիայում և Ռումինիայում տեղակայվել են հակահրթիռային համակարգեր, որի ծախսը 800 միլիոն դոլար է կազմում: ԱՄՆ-ը Ռումինիայում տեղակայել է ռադարային, հակահրթիռային տեղորոշման և կապի համակարգեր: ԱՄՆ-ը հայտարարել է հակահրթիռային համակարգերը Ռումինիայում տեղակայվել են սպառնալիքներին դիմակայելու նպատակով և դա ուղղված չէ Ռուսաստանի դեմ: